CELEX: 62020TN0681
Language: lv
Date: 2020-11-13 00:00:00
Title: Lieta T-681/20: Prasība, kas celta 2020. gada 13. novembrī – OC/EĀDD

18.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 19/65
            
         
      Prasība, kas celta 2020. gada 13. novembrī – OC/EĀDD
      (Lieta T-681/20)
      (2021/C 19/70)
      Tiesvedības valoda – franču
      
         Lietas dalībnieki
      
      
         Prasītāja: OC (pārstāves: L. Levi un A. Champetier, advokātes)
      
         Atbildētājs: Eiropas Ārējās darbības dienests
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu un pamatotu;
                  līdz ar to:
               
            
                  —
               
               
                  atcelt 2020. gada 27. janvāra lēmumu, ciktāl ar to noraidīts prasītājas 2019. gada 27. septembra lūgums par zaudējumu atlīdzību;
               
            
                  —
               
               
                  ciktāl nepieciešams atcelt 2020. gada 4. augusta lēmumu, ar ko ir noraidīta prasītājas 2020. gada 17. aprīļa sūdzība;
               
            
                  —
               
               
                  piespriest atbildētajam atlīdzināt prasītājai morālo kaitējumu un finansiālos zaudējumus, kuri attiecīgi lēsti ex aequo et bono20 000 EUR un 580 889 EUR apmērā;
               
            
                  —
               
               
                  piespriest atbildētājam atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja ir izvirzījusi trīs pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Savienības Civildienesta noteikumu 22.a pants, EĀDD avansu pārziņu uzdevumu un pienākumu hartas 3.3. pants, EĀDD finanšu pārbaudītāju profesionālo standartu kodeksa 3. pants un Savienības Augstā pārstāvja ārlietās un drošības politikas jautājumos Lēmuma PROC HR(2011)008 2. pants.
               
            
                  2.
               
               
                  Ar otro pamatu tiek apgalvots, ka nav ievērots rūpības pienākums. Prasītāja šajā ziņā it īpaši uzskata, ka viņas pārcelšana citā amatā tika izlemta, neievērojot amatu līdzvērtības principu un ka, ņemot vērā lietas apstākļus, viņas pārcelšanu amatā nepamato dienesta intereses.
               
            
                  3.
               
               
                  Ar trešo pamatu tiek apgalvots, ka ir pārkāptas tiesības tikt uzklausītam un nav izpildīts pienākums norādīt pamatojumu, kā arī nav ievērota personas datu aizsardzība un tiesības uz privātās dzīves neaizskaramību.